Diari Oficial de la Generalitat Valenciana


Sumari del DOGV 7944, del 27-12-2016 (2016/10123)

ACORD de 16 de desembre de 2016, del Consell pel qual s'autoritza un reajustament en les anualitats de la subvenció a les quals dóna cobertura la línia S0338, «Inversions en la terminal logística de l'àrea industrial d'Almussafes», de l'annex de transferències i subvencions de capital del programa 722.20, Política industrial, de la Conselleria d'Economia Sostenible, Sectors Productius, Comerç i Treball, així com un increment del límit per a comprometre despeses a càrrec de la línia S0338 per a l'anualitat 2017.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7944

Data del DOGV
:   27-12-2016

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2016/10280


Data del document
:   16-12-2016

Organisme emissor
:   Conselleria d'Hisenda i Model Econòmic

Tipus de document
:   Acord

Descriptors 

:   * Conselleria d'Hisenda i Model Econòmic

ACORD de 16 de desembre de 2016, del Consell pel qual s'autoritza un reajustament en les anualitats de la subvenció a les quals dóna cobertura la línia S0338, «Inversions en la terminal logística de l'àrea industrial d'Almussafes», de l'annex de transferències i subvencions de capital del programa 722.20, Política industrial, de la Conselleria d'Economia Sostenible, Sectors Productius, Comerç i Treball, així com un increment del límit per a comprometre despeses a càrrec de la línia S0338 per a l'anualitat 2017. [2016/10727]  
  
Pel Decret 98/2016, de 4 d'agost, del Consell, es van aprovar les bases reguladores per a la concessió directa, amb caràcter excepcional i per raons d'interés públic de tipus econòmic, d'una subvenció a Ford España, SL, per a la realització de les inversions necessàries per a l'adequació de la terminal logística de l'àrea industrial d'Almussafes a les condicions que permeten la seua connectivitat amb la infraestructura del corredor Mediterrani. La base tercera va quantificar la subvenció en un import màxim de 90.236.635 euros amb la següent distribució per anualitats:  
  
Exercici Import  
2016 3.000.000,00  
2017 5.000.000,00  
2018 2.000.000,00  
Total 31.004.293,00  
  
  
En la mateixa sessió del Consell es va dotar el crèdit corresponent a l'exercici 2016, en el capítol 7 línia S0338, «Inversions en la terminal logística de l'Àrea Industrial d'Almussafes», del programa 722.20, Política industrial, i es va autoritzar l'adquisició dels compromisos plurianuals derivats de la subvenció.  
Per haver comunicat l'empresa Ford España, SL, que, a causa de l'escàs termini per a l'execució de la fase I de la inversió, l'import màxim que es preveu executar en aquest exercici és 2.400.000 euros i, considerant que la base tercera del Decret 98/2016 preveu la possibilitat de realitzar ajustos en les anualitats per a assegurar l'adequació d'aquestes al desenvolupament efectiu de l'actuació subvencionada, per part de la Conselleria d'Economia Sostenible, Sectors Productius, Comerç i Treball es proposa reajustar les anualitats de la subvenció, i incrementar el límit quantitatiu per a comprometre despeses a càrrec de la línia S0338 per a l'anualitat 2017.  
A aquest efecte, i en virtut del que preveuen els apartats 4 i 8 de l'article 40 de la Llei 1/2015 d'hisenda pública, del sector públic instrumental i de subvencions, el Consell, prèvia deliberació, a proposta del conseller d'Hisenda i Model Econòmic, en la reunió de 16 de desembre de 2016,  
  
  
  
ACORDA  
  
Autoritzar, d'acord amb el que preveuen els apartats 4 i 8 de l'article 40 de la Llei 1/2015, d'hisenda pública, del sector públic instrumental i de subvencions, i per a la línia S0338, «Inversions en la terminal logística de l'àrea industrial d'Almussafes», de l'annex de transferències i subvencions de capital del programa 722.20, Política industrial:  
  
Un reajustament en les anualitats d'acord amb el detall següent:  
  
Exercici Import actual Import modificat  
2016 3.000.000,00 2.400.000,00  
2017 5.000.000,00 5.600.000,00  
2018 2.000.000,00 2.000.000,00  
Total 77.063.332,00 35.866.456,00  
  
  
Incrementar el límit quantitatiu per a l'anualitat 2017 que es deriva d'aquest reajustament, que queda establit en 5.600.000 euros.  
  
València, 16 de desembre de 2016  
  
La consellera secretària,  
MÓNICA OLTRA JARQUE